AP ชิงออกหุ้นกู้พันล้านหนีดอกเบี้ยขาขึ้น
เอพีออกหุ้นกู้ 1,000ล้านบาทหนีอัตราดอกเบี้ยขาขึ้น ทริสเรทติ้งให้อันดับเครดิตที่ BBB+
11 ม.ค. 2554

เอพีออกหุ้นกู้ 1,000ล้านบาทหนีอัตราดอกเบี้ยขาขึ้น ทริสเรทติ้งให้อันดับเครดิตที่ BBB+
บริษัท ทริสเรทติ้ง  ประกาศอันดับเครดิตให้แก่หุ้นกู้ไม่มีประกันชุดใหม่ในวงเงินไม่เกิน 1,000 ล้านบาทของ บริษัท เอเชี่ยน พร็อพเพอร์ตี้ดีเวลลอปเม้นท์ (AP)  ที่ระดับ “BBB+” เท่ากับอันดับเครดิตองค์กรและตราสารหนี้ปัจจุบันของบริษัทที่คงเดิมที่ระดับ “BBB+”ด้วยแนวโน้ม “Positive” หรือ “บวก” 
ทั้งนี้อันดับเครดิตดังกล่าวสะท้อนถึงผลงานในธุรกิจพัฒนาอสังหาริมทรัพย์ประเภทที่อยู่อาศัยที่ประสบความสำเร็จ ตลอดจนตราสินค้าที่ได้รับการยอมรับในตลาดทาวน์เฮ้าส์และคอนโดมิเนียมในเมือง รวมถึงความยืดหยุ่นในการบริหารงานซึ่งทำให้บริษัทสามารถปรับเปลี่ยนและพัฒนาโครงการให้เป็นไปตามแนวโน้มของอุตสาหกรรมได้อย่างรวดเร็ว อย่างไรก็ตาม จุดแข็งดังกล่าวถูกลดทอนบางส่วนจากความไม่แน่นอนทางการเมือง รวมทัง้ ลักษณะของธุรกิจที่มีความผันผวน และการแข่งขันในการซือ้ ที่ดินที่ทวีความรุนแรงยิ่งขึ้น
สำหรับแนวโน้มอันดับเครดิต “Positive” หรือ “บวก” สะท้อนถึงความแข็งแกร่งที่เพิ่มขึ้น ของบริษัทในตลาดคอนโดมิเนียมอันเนื่องมาจากความสำเร็จและสัดส่วนกำไรที่เพิ่มขึ้น ของโครงการที่ผ่านมา ทั้ง นี้อันดับเครดิตอาจได้รับการปรับเพิ่มขึ้นหากบริษัทสามารถรักษาอัตราการเติบโตของผลประกอบการที่ดีเอาไว้ได้โดยที่อัตราส่วนเงินกู้รวมต่อโครงสร้างเงินทุนยังคงอยู่ที่ระดับ 45%-50%
นอกจากนี้สิ้นเดือน  ก.ย.   2553 บริษัทมีมูลค่าโครงการคงเหลือพร้อมขายประมาณ 21,891 ล้านบาท โดยเป็นมูลค่าของคอนโดมิเนียม40% ในขณะที่ทาวน์เฮ้าส์และบ้านเดี่ยวมีมูลค่าคิดเป็น 29% และ 31% ตามลำดับ  
ทั้งนี้  ราคาขายเฉลี่ยต่อหน่วยในโครงการทั้งหมดอยู่ที่ประมาณ 5 ล้านบาท ยอดขายที่ยังไม่ได้รับรู้เป็นรายได้ (Backlog) ในโครงการคอนโดมิเนียมอยู่ในระดับสูงที่ 20,216 ล้านบาท ณ สิ้น เดือนกันยายน 2553 โดยโครงการคอนโดมิเนียมที่มีอยู่ทัง้ หมด (รวมยอดขายที่ยังไม่ได้รับรู้เป็นรายได้และมูลค่าโครงการคงเหลือ) น่าจะช่วยสร้างกระแสรายได้ให้แก่บริษัทในช่วงระหว่างปี 2554-2556 ที่ระดับปีละประมาณ 6,500-12,000 ล้านบาท ซึ่งปัจจัยดังกล่าวน่าจะช่วยสร้างความแน่นอนของกระแสเงินสดในระยะปานกลางและใช้เป็นแหล่งเงินลงทุนสำหรับการพัฒนาโครงการใหม่ในอนาคต
ทริสเรทติ้ง กล่าวว่าบริษัทมีรายได้เกิน 10,000 ล้านบาทเป็ นครั้งแรกในปี 2552 เป็ นรายได้สูงสุดอันดับ 4 ในกลุ่มบริษัทพัฒนาอสังหาริมทรัพย์ที่จดทะเบียนในตลาดหลักทรัพย์ ทั้งหมด